ᱭᱟᱥᱛᱤᱠᱟ ᱵᱷᱟᱴᱤᱭᱟ

ᱭᱟᱥᱛᱤᱠᱟ ᱵᱷᱟᱴᱤᱭᱟ (ᱡᱟᱱᱟᱢ ᱑ ᱱᱚᱵᱷᱮᱢᱵᱚᱨ ᱒᱐᱐᱐) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱠᱨᱤᱠᱮᱴ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ᱾

ᱠᱮᱨᱤᱭᱚᱨ
ᱯᱷᱮᱵᱨᱩᱣᱟᱨᱤ ᱒᱐᱒᱑ ᱨᱮ, ᱵᱷᱟᱴᱤᱭᱟ ᱮᱛᱚᱢ ᱟᱯᱷᱨᱤᱠᱟ ᱵᱤᱨᱩᱫᱽ ᱨᱮ ᱩᱱᱠᱩᱣᱟᱜ ᱞᱤᱢᱤᱴᱮᱰ ᱳᱵᱷᱟᱨ ᱢᱮᱪ ᱞᱟᱹᱜᱤᱫ ᱵᱷᱟᱨᱚᱛ ᱨᱮᱱ ᱛᱤᱨᱞᱟᱹ ᱠᱨᱤᱠᱮᱴ ᱫᱚᱞ ᱨᱮ ᱟᱡᱟᱜ ᱯᱩᱭᱞᱩ ᱫᱷᱟᱣ ᱠᱚ ᱦᱚᱦᱚ ᱟᱫᱮᱭᱟ᱾ ᱵᱷᱟᱴᱤᱭᱟ ᱞᱟᱹᱭ ᱠᱮᱫᱟ ᱡᱮ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱮ ᱟᱡᱟᱜ ᱵᱟᱪᱷᱟᱣ ᱫᱚ ᱥᱟᱹᱨᱤ ᱠᱷᱚᱱ ᱦᱚᱸ ᱪᱮᱛᱟᱱ ᱜᱮ ᱛᱟᱦᱮᱸ ᱠᱟᱱᱟ, ᱟᱨ ᱱᱟᱯᱟᱭ ᱫᱟᱣ ᱮᱢ ᱞᱟᱹᱜᱤᱫ ᱟᱡ ᱨᱮᱱ ᱠᱳᱪ ᱟᱨ ᱠᱞᱟᱵᱽ ᱮ ᱥᱟᱨᱦᱟᱣ ᱠᱮᱫ ᱠᱤᱱᱟ᱾ ᱩᱱᱤ ᱒᱐᱑᱙ ᱰᱤᱥᱮᱢᱵᱚᱨ ᱨᱮ ᱚᱥᱴᱨᱮᱞᱤᱭᱟ ᱨᱮ ᱥᱮᱱᱚᱜ ᱚᱠᱛᱚ ᱤᱱᱰᱤᱭᱟ ᱣᱩᱢᱮᱱᱥ ᱮ ᱴᱤᱢ ᱞᱟᱹᱜᱤᱫ ᱦᱚᱸᱭ ᱠᱷᱮᱞ ᱟᱠᱟᱫᱟ᱾

ᱚᱜᱚᱥᱴ ᱒᱐᱒᱑ ᱨᱮ, ᱵᱷᱟᱴᱤᱭᱟ ᱫᱚ ᱟᱨ ᱦᱚᱸ ᱚᱥᱴᱨᱮᱞᱤᱭᱟ ᱵᱤᱨᱩᱫᱽ ᱨᱮ ᱩᱱᱠᱩᱣᱟᱜ ᱥᱤᱨᱤᱡᱽ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱮ ᱠᱚ ᱦᱚᱦᱚ ᱟᱫᱮᱭᱟ, ᱡᱟᱦᱟᱸ ᱨᱮ ᱢᱤᱫ ᱜᱚᱴᱟᱝ ᱛᱤᱨᱞᱟᱹ ᱴᱮᱥᱴ ᱢᱮᱪ ᱞᱟᱹᱜᱤᱫ ᱤᱱᱰᱤᱭᱟ ᱨᱮᱱᱟᱜ ᱥᱠᱣᱟᱰ ᱨᱮ ᱧᱩᱛᱩᱢ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱒᱑ ᱥᱮᱯᱴᱮᱢᱵᱚᱨ ᱒᱐᱒᱑ ᱨᱮ ᱚᱥᱴᱨᱮᱞᱤᱭᱟ ᱵᱤᱨᱩᱫᱽ ᱨᱮ ᱟᱡᱟᱜ ᱛᱤᱨᱞᱟᱹ ᱳᱱ ᱰᱮ ᱡᱮᱜᱮᱛᱟᱹᱨᱤ (WODI) ᱮᱛᱚᱦᱚᱵ ᱮ ᱠᱮᱫᱟ᱾ ᱩᱱᱤ ᱓᱐ ᱥᱮᱯᱴᱮᱢᱵᱚᱨ ᱒᱐᱒᱑ ᱨᱮ ᱚᱥᱴᱨᱮᱞᱤᱭᱟ ᱵᱤᱨᱩᱫᱽ ᱨᱮ ᱤᱱᱰᱤᱭᱟ ᱞᱟᱹᱜᱤᱫ ᱟᱡᱟᱜ ᱴᱮᱥᱴ ᱮᱛᱚᱦᱚᱵ ᱮ ᱠᱮᱫᱟ᱾ ᱩᱱᱤ ᱗ ᱚᱠᱴᱚᱵᱚᱨ ᱒᱐᱒᱑ ᱨᱮ ᱟᱡᱟᱜ ᱛᱤᱨᱞᱟᱹ ᱴᱣᱮᱱᱴᱤ᱒᱐ ᱡᱮᱜᱮᱛᱟᱹᱨᱤ (WT20I) ᱮᱛᱚᱦᱚᱵ ᱮ ᱠᱮᱫᱟ, ᱱᱚᱣᱟ ᱦᱚᱸ ᱚᱥᱴᱨᱮᱞᱤᱭᱟ ᱵᱤᱨᱩᱫᱽ ᱨᱮ᱾

ᱡᱟᱱᱩᱣᱟᱨᱤ ᱒᱐᱒᱒ ᱨᱮ, ᱩᱱᱤ ᱱᱤᱣᱡᱤᱞᱮᱱᱰ ᱨᱮ ᱒᱐᱒᱒ ᱛᱤᱨᱞᱟᱹ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱞᱟᱹᱜᱤᱫ ᱤᱱᱰᱤᱭᱟ ᱨᱮᱱᱟᱜ ᱫᱚᱞ ᱨᱮ ᱧᱩᱛᱩᱢ ᱞᱮᱱᱟ᱾ ᱡᱩᱞᱟᱭ ᱒᱐᱒᱒ ᱨᱮ, ᱩᱱᱤ ᱤᱝᱞᱮᱱᱰ ᱨᱮᱱᱟᱜ ᱵᱤᱨᱢᱤᱝᱜᱟᱢ ᱨᱮ ᱒᱐᱒᱒ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱨᱮ ᱠᱨᱤᱠᱮᱴ ᱴᱩᱨᱱᱟᱢᱮᱱᱴ ᱞᱟᱹᱜᱤᱫ ᱤᱱᱰᱤᱭᱟ ᱨᱮᱱᱟᱜ ᱫᱚᱞ ᱨᱮ ᱧᱩᱛᱩᱢ ᱞᱮᱱᱟ᱾

ᱩᱱᱤ ᱚᱠᱴᱚᱵᱚᱨ ᱒᱐᱒᱔ ᱨᱮ ᱒᱐᱒᱔ ᱟᱭᱤᱥᱤᱥᱤ ᱛᱤᱨᱞᱟᱹ ᱴᱤ᱒᱐ ᱡᱮᱜᱮᱛ ᱠᱟᱯ ᱟᱨ ᱱᱤᱣᱡᱤᱞᱮᱱᱰ ᱵᱤᱨᱩᱫᱽ ᱨᱮ ᱩᱱᱠᱩᱣᱟᱜ ᱚᱲᱟᱜ ᱨᱮ ᱳᱰᱤᱟᱭᱤ ᱥᱤᱨᱤᱡᱽ ᱞᱟᱹᱜᱤᱫ ᱤᱱᱰᱤᱭᱟ ᱥᱠᱣᱟᱰ ᱨᱮ ᱧᱩᱛᱩᱢ ᱞᱮᱱᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ